CELEX: 62016TA0641
Language: el
Date: 2018-12-13 00:00:00
Title: Υποθέσεις T-641/16 RENV και T-137/17: Απόφαση του Γενικού Δικαστηρίου της 13ης Δεκεμβρίου 2018 — Kakol κατά Επιτροπής (Υπαλληλική υπόθεση — Υπάλληλοι — Πρόσληψη — Προκήρυξη διαγωνισμού — Γενικός διαγωνισμός — Μη αποδοχή υποψηφίου στις δοκιμασίες του κέντρου αξιολογήσεως — Μη αναγνώριση πτυχίων ή διπλωμάτων — Αποδοχή σε προηγούμενο διαγωνισμό — Παρεμφερείς προϋποθέσεις διαγωνισμών — Κανόνας περί αντιστοιχίας μεταξύ δικογράφου της προσφυγής και διοικητικής ενστάσεως — Δεδικασμένο — Μη τήρηση της προηγούμενης διοικητικής διαδικασίας — Βλαπτική πράξη υπό την έννοια του άρθρου 91 του ΚΥΚ — Αρμοδιότητα του εκδότη της πράξεως — Αγωγή αποζημιώσεως)

11.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/46
            
         
      Απόφαση του Γενικού Δικαστηρίου της 13ης Δεκεμβρίου 2018 — Kakol κατά Επιτροπής
      (Υποθέσεις T-641/16 RENV και T-137/17) (1)
      
      ((Υπαλληλική υπόθεση - Υπάλληλοι - Πρόσληψη - Προκήρυξη διαγωνισμού - Γενικός διαγωνισμός - Μη αποδοχή υποψηφίου στις δοκιμασίες του κέντρου αξιολογήσεως - Μη αναγνώριση πτυχίων ή διπλωμάτων - Αποδοχή σε προηγούμενο διαγωνισμό - Παρεμφερείς προϋποθέσεις διαγωνισμών - Κανόνας περί αντιστοιχίας μεταξύ δικογράφου της προσφυγής και διοικητικής ενστάσεως - Δεδικασμένο - Μη τήρηση της προηγούμενης διοικητικής διαδικασίας - Βλαπτική πράξη υπό την έννοια του άρθρου 91 του ΚΥΚ - Αρμοδιότητα του εκδότη της πράξεως - Αγωγή αποζημιώσεως))
      (2019/C 93/56)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: Danuta Kakol (Λουξεμβούργο, Λουξεμβούργο) (εκπρόσωπος: R. Duta, δικηγόρος)
      
         Καθής: Ευρωπαϊκή Επιτροπή (εκπρόσωποι: G. Gattinara και L. Radu Bouyon)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, να ακυρωθούν η απόφαση της 14ης Φεβρουαρίου 2014, που κοινοποιήθηκε στις 2 Μαΐου 2016, και η απόφαση της 25ης Νοεμβρίου 2016, με τις οποίες, αντιστοίχως, δεν έγινε δεκτή η προσφεύγουσα-ενάγουσα (στο εξής: προσφεύγουσα) στις δοκιμασίες του κέντρου αξιολογήσεως του διοργανωθέντος από την Ευρωπαϊκή Υπηρεσία Επιλογής Προσωπικού (EPSO) διαγωνισμού AD/177/10, ως μη πληρούσα τις ειδικές προϋποθέσεις που έθετε η προκήρυξη του διαγωνισμού σχετικά με πτυχία ή διπλώματα, και απορρίφθηκε η διοικητική ένσταση της προσφεύγουσας κατά του εν λόγω αποκλεισμού και, αφετέρου, να υποχρεωθεί η Επιτροπή να καταβάλει στην προσφεύγουσα χρηματική ικανοποίηση ύψους 5 000 ευρώ για ηθική βλάβη που υπέστη λόγω προσβλητικής αντιμετωπίσεως της υποψηφιότητάς της.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Συνεκδικάζει τις υποθέσεις T-641/16 RENV και T-137/17 προς έκδοση κοινής αποφάσεως.
               
            
                  2)
               
               
                  Στην υπόθεση T-641/16 RENV, καταργεί τη δίκη επί του αιτήματος ακυρώσεως και απορρίπτει την προσφυγή-αγωγή κατά τα λοιπά.
               
            
                  3)
               
               
                  Στην υπόθεση T-137/17, απορρίπτει την προσφυγή-αγωγή.
               
            
                  4)
               
               
                  Καθένας από τους διαδίκους φέρει τα δικαστικά του έξοδα στο πλαίσιο των υποθέσεων T-641/16 RENV και T-137/17 καθώς και των υποθέσεων F-48/14 και T-152/15 P.
               
            
         (1)  ΕΕ C 52 της 22.2.2014 (υπόθεση η οποία πρωτοκολλήθηκε αρχικώς ενώπιον του Δικαστηρίου Δημόσιας Διοίκησης της Ευρωπαϊκής Ένωσης με αριθμό F-1/14 και μεταφέρθηκε ενώπιον του Γενικού Δικαστηρίου της Ευρωπαϊκής Ένωσης την 1.9.2016).